b'\n_START_ARTICLE_\nKvadkopteris\n_START_PARAGRAPH_\nKvadkopteris, arba ketursraigtis (angl. quadcopter, quadrotor)\xc2\xa0\xe2\x80\x93 sraigtasparnis, kurio keliam\xc4\x85j\xc4\x85 bei varom\xc4\x85j\xc4\x85 j\xc4\x97g\xc4\x85 sukuria keturi varikliai su sraigtais. Jo jud\xc4\x97jimo kryptis valdoma kei\xc4\x8diant skirting\xc5\xb3 sraigt\xc5\xb3 apsisukimo greit\xc4\xaf._NEWLINE_Kitaip nei kiti sraigtasparniai, kvadkopteriai turi dvi poras identi\xc5\xa1k\xc5\xb3 varikli\xc5\xb3 su sraigtais: vieni sukasi prie\xc5\xa1, o kiti\xc2\xa0\xe2\x80\x93 palei laikrod\xc5\xbeio rodykl\xc4\x99.\n_START_SECTION_\nIstorija\n_START_PARAGRAPH_\nKvadrokopteriai buvo vien\xc5\xb3 pirm\xc5\xb3j\xc5\xb3 vertikalaus pakilimo ir nusileidimo orlaivi\xc5\xb3, sunkesni\xc5\xb3 u\xc5\xbe or\xc4\x85. Pirmasis kvadkopteris bei save pak\xc4\x97l\xc4\x99s nuo \xc5\xbeem\xc4\x97s orlaivis besisukan\xc4\x8diais sraigtais buvo sukurtas 1907\xc2\xa0m. Louis Breguet. Jis pakilo tik \xc4\xaf 60 cm auk\xc5\xa1t\xc4\xaf ir negal\xc4\x97jo b\xc5\xabti vairuojamas._NEWLINE_Labiau pasisek\xc4\x99s bandymas buvo 1922\xc2\xa0m. George de Bothezat kvadkopteris, kuris buvo pakil\xc4\x99s \xc4\xaf 5\xc2\xa0m auk\xc5\xa1t\xc4\xaf bei i\xc5\xa1 viso atliko apie 100 skryd\xc5\xbei\xc5\xb3. Jis yra laikomas pirmuoju s\xc4\x97kmingai veikusiu sraigtasparniu. Nors tai ir \xc4\xafrod\xc4\x97, kad kvadkopteriai gali b\xc5\xabti naudojami, ta\xc4\x8diau jis susid\xc5\xabr\xc4\x97 su ma\xc5\xbeos galios, sunkaus valdymo, mechaninio sud\xc4\x97tingumo bei patikimumo problemomis._NEWLINE_Prad\xc5\xbeioje kvadkopteriai buvo kuriami kaip orlaiviai, kuriuos valdyt\xc5\xb3 su jais pakil\xc4\x99 pilotai, ta\xc4\x8diau \xc5\xa1iuolaikiniai kvadkopteriai da\xc5\xbeniausiai yra bepilo\xc4\x8diai orlaiviai.\n_START_SECTION_\nPanaudojimas\n_START_PARAGRAPH_\nBepilo\xc4\x8diai kvadkopteriai yra naudojami \xc4\xafvairiose srityse. Tai yra naudingas \xc4\xafrankis \xc4\xafvairiems tyrimams, susijusiems su aerodinamika, in\xc5\xbeinerija, robotika, taip pat su \xc4\xafmontuota kamera kvadkopteriai gali filmuoti ar fotografuoti i\xc5\xa1 oro.'